Atklāta konkursa LVP 2026/126
nolikuma 4.pielikums

LĪGUMS Nr….
(Identifikācijas Nr. LVP 2026/126)
Līguma sagatavošanas vieta un datums ir Liepāja, 2026.gada ___._________.
     Līguma parakstīšanas datums ir pēdējā pievienotā 
droša elektroniskā paraksta laika zīmoga datums


[bookmark: _Hlk495055025]Liepājas valstspilsētas pašvaldība, Liepājas valstspilsētas pašvaldības iestādes “Liepājas Centrālā administrācija” personā, kuru pārstāv pašvaldības izpilddirektors Ronalds Fricbergs un kurš rīkojas uz Liepājas valstspilsētas pašvaldības domes 2023.gada 19. oktobra saistošo noteikumu Nr.17 „Liepājas valstspilsētas pašvaldības nolikums” un Pašvaldību likuma pamata (turpmāk – Pasūtītājs), un _____________________ tās _______________________________ personā, kurš rīkojas uz ____________ pamata (turpmāk – Būvdarbu veicējs), līdzēji saukti arī atsevišķi – Puse, kopā -  Puses, noslēdz šādu būvniecības darbu līgumu (turpmāk– Līgums).

1. DEFINĪCIJAS
1.1. Būve - būvdarbu rezultātā radusies ar zemi vai gultni saistīta ķermeniska lieta (ēka vai inženierbūve), kurai ir nosakāms būves lietošanas veids.
1.2. Būvobjekts - jaunbūve, atjaunojama, pārbūvējama vai restaurējama Būve, Būves daļa vai Būvju kopums, vai nojaucama Būve ar būvdarbu veikšanai nepieciešamo teritoriju, palīgbūvēm un būviekārtām.
1.3. Tehniskā specifikācija ir dokumentācijas kopums, kas sastāv no Darba uzdevuma un  projektēšanas uzdevuma un tā pielikumiem. 
1.4. Projektēšana – būvniecības ieceres dokumentācijas izstrāde un saskaņošana normatīvajos aktos noteiktajā kārtībā, atbilstoši Projektēšanas uzdevumam un tā pielikumiem.
1.5. Būvdarbi ir Būvniecības ieceres dokumentācijā norādītie būvdarbi Būvobjektā, visi materiāli (būvizstrādājumi, izejvielas u.c. materiāli), kurus paredzēts iebūvēt Būvobjektā, atdalāmi vai neatdalāmi saistīti ar to un kuri veido paliekošu un pastāvīgu Būvobjekta sastāvdaļu, t.sk. Būvniecības ieceres dokumentācijā paredzētais Būvobjekta aprīkojums, palīgmateriāli (visi būvizstrādājumi, materiāli un izejvielas, kurus paredzēts izlietot Būvdarbu procesā, bet kuri neveido paliekošu un pastāvīgu Būvobjekta sastāvdaļu), iekārtas (visas iekārtas, tehnoloģijas, aparāti, mašīnas un mehānismi, kurus saskaņā ar Būvniecības ieceres dokumentāciju paredzēts iebūvēt Būvobjektā, atdalāmi vai neatdalāmi saistīti ar to un kuri veido paliekošu un pastāvīgu Būvobjekta sastāvdaļu), un darbs (visas nepieciešamās darbības, kas veicamas, lai materiāli, palīgmateriāli un iekārtas tiktu iebūvētas Būvobjektā un veiktie Būvdarbi Līgumā noteiktajā kārtībā tiktu nodoti Pasūtītājam).
1.6. Darbs ir:
1.6.1. visi Projektēšanas darbi un Būvdarbi, kas jāveic Būvdarbu veicējam, lai saskaņā ar Tehnisko specifikāciju un apstiprinātu Būvniecības ieceres dokumentāciju uzceltu, atjaunotu vai pārbūvētu Būvi un to nodotu Pasūtītājam ar Darbu nodošanas aktu; 
1.6.2. darbi, kas nav minēti Tehniskajā specifikācijā vai Līguma pielikumā, bet kas ir uzskatāmi par nepieciešamiem, lai izpildītu Līgumā noteikto un lai nodrošinātu Būves normālu funkcionēšanu bez citu darbu veikšanas, atbilstoši tiem mērķiem, kuriem Būve paredzēta, ievērojot arī tās prasības, kas Būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās Būves funkcionālo nozīmi;
1.6.3. materiālu un iekārtu iegāde, piegāde, uzstādīšana, iebūve, testēšana, ieregulēšana un palaišana;
1.6.4. izpilddokumentācijas sagatavošana un iesniegšana Pasūtītājam;
1.6.5. autoruzraudzība atbilstoši Ministru kabineta 2014.gada 19.augusta noteikumiem Nr.500 “Vispārīgie būvnoteikumi”;
1.6.6. citu darbu un pasākumu veikšana, lai izpildītu Līgumā noteiktos pienākumus.
1.7. Būvdarbu uzsākšanas akts – akts ar kuru pasūtītājs nodod Būvobjektu Būvdarbu veicējam, Būvdarbu uzsākšanai.
1.8. Būvdarbu izpildes akts - akts, kurā tiek dokumentēti attiecīgā periodā faktiski izpildītie būvdarbi;
1.9. Būvdarbu līgumcena - kopējā samaksa par būvdarbu izpildi būvdarbu līguma ietvarā, kas noteikta attiecīgajā būvdarbu līgumā un kurā ietverti visi piemērojamie nodokļi, izņemot pievienotās vērtības nodokli.
1.10. Būvobjekta nodošanas un pieņemšanas akts – akts, kas apliecina līgumā noteikto būvdarbu izpildi un pēc tā abpusējās parakstīšanas apliecina visu būvdarbu pieņemšanu no pasūtītāja puses.
1.11. Defekts –ikvienas Būvdarbu rezultātā radušās Būves vai Būves daļas trūkums, arī gadījumā, ja trūkums ir radies neatbilstošas (nekvalitatīvas) projekta dokumentācijas dēļ;
1.12. Defektu akts – akts par defektiem, tai skaitā par tiem, kas konstatēti pēc attiecīgo būvdarbu vai jebkuras to daļas pieņemšanas vai būvdarbu garantijas termiņa laikā, kā arī par būvdarbu izpildes aktā vai Būvobjekta nodošanas un pieņemšanas aktā neatbilstoši norādītiem būvdarbu apjomiem vai būvdarbu izmaksām;
1.13. Garantijas darbi – konstatēto Būvdarbu defektu un citu garantijas termiņa laikā konstatēto neatbilstību novēršanas darbi;
1.14. Autoruzraugs - Projekta dokumentācijas autora pārstāvis, būvspeciālists, kurš saskaņā ar šo Līgumu veic autoruzraudzību atbilstoši Ministru kabineta 2014.gada 19.augusta noteikumiem Nr.500 "Vispārīgie būvnoteikumi".
1.15. Būvuzraugs - būvspeciālists vai būvkomersants, kurš veic Būvdarbu izpildes būvuzraudzību atbilstoši Ministru kabineta 2014.gada 19. augusta noteikumiem Nr.500 “Vispārīgie būvnoteikumi”.
1.16. Apakšuzņēmējs - Būvdarbu veicēja nolīgta persona vai savukārt tās nolīgta persona, kura veic būvdarbus vai sniedz pakalpojumus Līguma izpildei.
1.17. Atbildīgais būvdarbu vadītājs - Būvdarbu veicēja norīkots, sertificēts būvspeciālists, kurš Būvdarbu veicēja vārdā vada Būvdarbu izpildi Būvobjektā.
1.18. Pasūtītāja pārstāvis - persona, kura norīkota pārstāvēt Pasūtītāju: pieņemt lēmumus, dot rīkojumus un saskaņojumus Līgumā paredzētajos gadījumos un apjomos.
1.19. Speciālists - Liepājas valstspilsētas pašvaldības iestādes “Liepājas Komunālā pārvalde” darbinieks, kurš norīkots Projektēšanas darbu vadīšanā.

2. LĪGUMA PRIEKŠMETS
2.1. Pasūtītājs apmaksā, un Būvdarbu veicējs veic Darbu Būvobjektā – Dzīvokļa atjaunošana Klaipēdas ielā 59/63 - 39, Liepājā, saskaņā ar Līgumu atbilstoši Būvniecības likumam un citiem Latvijas Republikā spēkā esošajiem normatīvajiem aktiem.
2.2. [bookmark: _Hlk126922959][bookmark: _Hlk488915499]Pasūtītājs ir veicis atklātu konkursu: “Dzīvokļa atjaunošana Klaipēdas ielā 59/63 - 39, Liepājā (projektēšana, autoruzraudzība un būvdarbi) (LVP 2026/126) atbilstoši Publisko iepirkumu likumam (turpmāk – Iepirkums).
2.3. [bookmark: _Hlk168404084][bookmark: _Hlk170743069]Līgums tiek īstenots Eiropas Savienības kohēzijas politikas programmas 2021.–2027. gadam 4.3.1. specifiskā atbalsta mērķa "Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus" 4.3.1.3. pasākuma "Sociālo mājokļu atjaunošana vai jaunu sociālo mājokļu būvniecība" pirmās kārtas otrā uzsaukuma ietvaros, īstenojot projektu Nr. 4.3.1.3/1/25/A/034 “Telpu grupu atjaunošana mājokļu pieejamības nodrošināšanai Liepājā, 2.kārta”.
2.4. Līguma izpildē ir saistoši šādi dokumenti:
2.4.1. Darba uzdevums un projektēšanas uzdevums ar pielikumiem;
2.4.2. Būvdarbu veicēja iesniegtais finanšu piedāvājums Iepirkumā (turpmāk – Piedāvājums).
2.4.3. Darbu veikšanas projekts, pēc tā iesniegšanas Pasūtītājam.

3. VISPĀRĪGIE NOTEIKUMI
3.1. Ja vien Līgumā nav tieši paredzēts pretējais, slēdzot Līgumu, visas iepriekšējās rakstiski noslēgtās vienošanās un mutiskās vienošanās starp Pusēm par Līguma priekšmetu zaudē spēku.
3.2. Puses apliecina, ka ir sniegušas patiesu un pilnīgu informāciju. 
3.3. Puses apstiprina, ka tās rūpīgi iepazinušās ar Līgumu un tā pielikumiem un, ka visi noteikumi ir tām saprotami un pieņemami.
3.4. Būvniecības process noris izmantojot būvniecības informācijas sistēmu (turpmāk – BIS).
3.5. Pasūtītājs pilnvaro Būvdarbu veicēju darbam BIS.
3.6. Līguma izpildes oficiālā un darba valoda ir latviešu valoda. Visām personām, kas iesaistītas Līguma izpildē, ir jānodrošina saziņa latviešu valodā atbilstoši šīs personas kompetencei Līguma izpildē. Visi ar Līguma izpildi saistītie dokumenti jāsagatavo latviešu valodā. Dokumentiem, kuri ir izdoti svešvalodā, jāpievieno normatīvo aktu noteiktajā kārtībā apliecināts tulkojums latviešu valodā.

4. BŪVDARBU VEICĒJA APLIECINĀJUMI
Parakstot Līgumu Būvdarbu veicējs apliecina, ka:
4.1. līgumcena ir pilnīgi pietiekama, lai izpildītu Pasūtītāja prasības un lai izpildītu Darbu un nodotu Būvi Pasūtītājam saskaņā ar Līgumu;
4.2. Būvdarbu veicējs ir iepazinies ar visiem apstākļiem, kas varētu ietekmēt līgumcenu un Darba izpildes termiņu, tajā skaitā iepazinies ar Darba organizēšanas iespējām;
4.3. Tam ir nepieciešamās speciālās atļaujas un sertifikāti Līgumā noteikto Darbu veikšanai;
4.4. Darbu nodos tikai tādiem Apakšuzņēmējiem, kuri ir saņēmuši Latvijas Republikas normatīvajos aktos noteiktās atļaujas vai sertifikātus uzticēto Darba daļas veikšanai, vienlaikus uzņemoties pilnu atbildību par piesaistīto Apakšuzņēmēju darbu.
4.5. Uzņemamas risku, ja Darba izpildes laikā tiek atklātas kļūdas (izņemot aritmētiskās kļūdas) Piedāvājumā, vai tiek konstatēts, ka Būvdarbu Iepirkumā nav piedāvājis cenu par visu Līguma apjomu. Būvdarbu veicējs uzņemas risku par darbiem, kurus tas nav iekļāvis Piedāvājumā, bet kurus objektīvi vajadzēja paredzēt atbilstoši Tehniskajai specifikācijai.
4.6. nodrošināsim, ka Līguma izpildē netiks ietvertas Krievijas Federācijas vai Baltkrievijas Republikas izcelsmes preces un pakalpojumi.


5. LĪGUMA UN DARBA IZPILDES TERMIŅŠ
5.1. Līgums stājas spēkā ar tā parakstīšanas dienu un Līguma attiecības atzīstamas par pabeigtām tikai pēc tam, kad Puses ir pilnībā izpildījušas savstarpējās saistības, kas izriet no Līguma noteikumiem.
5.2. Būvdarbu veicējam ir pienākums iesniegt nepieciešamo dokumentāciju BIS Darba uzsākšanai. 
5.3. Būvdarbu veicējam 7 (septiņu) dienu laikā pēc Līguma parakstīšanas jāiesniedz Pasūtītāja pārstāvim:
5.3.1.  būvprojekta vadītāja vai būvkomersanta, kas nodarbina konkrēto būvspeciālistu, civiltiesiskās atbildības obligātās apdrošināšanas līguma apliecināta kopija atbilstoši Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un maksājuma apliecinoša dokumenta kopiju. Ja apdrošināšanas līgums noslēgts uz noteiktu termiņu, Izpildītājs kopā ar apdrošināšanas polisi Pasūtītājam iesniedz apdrošināšanas sabiedrības izziņu – dokumentu, kas apliecina apdrošināšanas aizsardzības esību attiecībā uz konkrēto objektu.
5.3.2. atbilstoši Publisko iepirkuma likuma 63. panta ceturtajai daļai būvdarbos vai pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī piegādātāja apakšuzņēmēju apakšuzņēmējus. Pasūtītājs pieprasa, lai iepirkuma līguma izpildes laikā piegādātājs paziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts būvdarbu veikšanā vai pakalpojumu sniegšanā;
5.4. Būvdarbu veicējam     ne vēlāk kā 3 (trīs) dienu laikā pirms Būvdarbu uzsākšanas jānosūt Līguma 25.1. punktā norādīto Pasūtītāja pārstāvja e-pastu jānosūta visi dokumenti Būvdarbu uzsākšanai:
5.4.1. civiltiesiskās atbildības obligātās apdrošināšanas polises kopija saskaņā ar Līguma 13.2. punktu;
5.4.2. atbildīgo būvspeciālistu profesionālās civiltiesiskās atbildības obligātās apdrošināšanas polišu apliecinātas kopijas, saskaņā ar Līguma 13.2. punktu;
5.4.3. informācija par atbildīgajiem būvspeciālistiem atbilstoši Ministru kabineta 2014.gada 2.septembra noteikumiem Nr.529 “Ēku būvnoteikumi”;
5.4.4. informācija par darba aizsardzības koordinatoru (vārds, uzvārds, tālruņa numurs un darba aizsardzības koordinatora apliecības kopija);
5.4.5. informāciju, kas paredzēta Valsts darba inspekcijai atbilstoši Ministru kabineta 2003.gada 25.februāra noteikumiem Nr.92 “Darba aizsardzības prasības, veicot būvdarbus” 12. punktā noteiktās veidlapas “Iepriekšējs paziņojums par būvdarbu veikšanu” sagatavošanai;
5.4.6. citu dokumentāciju, ja to paredz normatīvie akti.
5.5. Pēc Līguma 5.4. punktā noteikto dokumentu saņemšanas, Pasūtītājs ievieto tos BIS.
5.6. Būvdarbu veicējam, ne vēlāk kā 3 (trīs) darba dienu laikā pēc Pasūtītāja paziņojuma nosūtīšanas uz Līguma 25.2.1 punktā norādīto e-pasta adresi, jāparaksta Būvdarbu uzsākšanas akts, ar kuru Būvdarbu veicējs uzņemas atbildību par Būvobjektu. Pasūtītājs šajā punktā noteikto paziņojumu nosūtīs Būvdarbu veicējam pēc Būvniecības ieceres dokumentācijas saskaņošanas.
5.7. Būvdarbu veicējam Būvdarbi jāuzsāk ne vēlāk kā 3 (trīs) darba dienu laikā pēc Būvdarbu uzsākšanas akta parakstīšanas. 
5.8. Būvdarbu veicējs apņemas pabeigt Darbu 6 (sešu) mēnešu laikā pēc Līguma spēkā stāšanās, izņemot atliktos darbus, ko Būvdarbu veicējs apņemas veikt atbilstoši Ministru kabineta 2014.gada 2.septembra noteikumiem Nr.529 “Ēku būvnoteikumi” noteiktajai kartībai, ja tādi ir izveidojušies un attiecināmi. Būvdarbu veicējs atliktos darbus izpilda Būvobjekta nodošanas un pieņemšanas aktā noteiktā apjomā un termiņā, ja Puses nav vienojušās par citu kārtību.
5.9. Būvdarbu veicējs pēc pilnīgas Būvdarbu pabeigšanas, izņemot atliktos darbus, iesniedz Pasūtītājam:
5.9.1. Būvdarbu izpildes aktu par pēdējā mēnesī izpildītajiem Būvdarbiem. Būvdarbu izpildes aktā par pēdējā mēnesī izpildītajiem Būvdarbiem jāuzrāda gan pēdējā mēnesī izpildītos Būvdarbu apjomus, gan  kopējos Būvdarbu ietvaros paveiktos Būvdarbu apjomus;
5.9.2. Būvdarbu veicējs attiecībā uz jaunām vai renovētām apgaismojuma sistēmām iesniedz norādījumus spuldžu nomaiņai un norādījumus, kuras spuldzes var izmantot apgaismes iekārtās, nepalielinot norādīto īpatnējo jaudu, tikai gadījumos, kad spuldzes nomaiņa ir piemērota nekvalificētai personai, vai arī norādes par kvalificētas, apmācītas personas iesaisti pretējā gadījumā.
5.10. Būvdarbu veicējam 30 (trīsdesmit)  dienu laikā pēc Būvdarbu izpildes akta par pēdējā mēnesī izpildītajiem Būvdarbiem parakstīšanas jāsaņem un jāiesniedz Pasūtītājam renovējamajai telpu grupai kadastrālā uzmērījumu lieta (digitālos formātos: pdf. un dwg.)
5.11. Pasūtītājs 15 (piecpadsmit) darba dienu laikā, pēc abpusējas Būvdarbu izpildes akta par pēdējā mēnesī izpildītajiem Būvdarbiem parakstīšanas  un visu normatīvajos aktos un Līguma 5.9. punktā noteiktās dokumentācijas saņemšanas, to iesniedz BIS sistēmā. 
5.12. Būvdarbu veicējam savlaicīgi jāinformē Pasūtītājs par jebkuriem apstākļiem, kas var kavēt Būvdarbu izpildes termiņu.
5.13. Pasūtītājs ir tiesīgs apturēt Būvdarbu izpildi uz laiku objektīvu apstākļu dēļ (tai skaitā, bet ne tikai trešo personu veikto darbību dēļ, Projekta dokumentācijas precizējumu un izmaiņu izstrādes nepieciešamības dēļ, Projekta dokumentācijas atkārtotas ekspertīzes veikšanai un citu nepieciešamo ekspertīžu, testu, pārbaužu veikšanai), par to vismaz 10 (desmit) darba dienas iepriekš rakstiski informējot Būvdarbu veicēju, veicot savstarpējos norēķinus un norādot laiku vai nosacījumus, kuriem jāiestājas, lai Būvdarbu izpilde tiktu atsākta.
5.14. Ja Pasūtītājs aptur Būvdarbu izpildi uz laiku saskaņā ar Līgumu, pārtraukumu neieskaita noteiktajā Būvdarbu izpildes termiņā, proporcionāli pagarinot Būvdarbu izpildes termiņu.
5.15. Ja meteoroloģisku vai citu objektīvu apstākļu dēļ atsevišķu vai visu būvdarbu veikšana tehnoloģiski nav iespējama, tad Pasūtītājam ir tiesības noteikt tehnoloģisko pārtraukumu atsevišķu vai visu būvdarbu veikšanai. Par tehnoloģisko pārtraukuma noteikšanu tiek sastādīts akts, kurā norāda tehnoloģiskā pārtraukuma apjomu un apstākļus, kādiem jāiestājas, lai Darbi varētu tikt atsākti. Tehnoloģisko pārtraukumu neieskaita noteiktajā Darbu izpildes termiņā, proporcionāli pagarinot Būvdarbu izpildes termiņu.

6. LĪGUMA SUMMA
6.1. Līguma kopējā līgumcena ir  ______________ EUR (summa vārdiem) un pievienotās vērtības nodoklis (turpmāk – PVN) 21% ________________ EUR (summa vārdiem), kopā Līguma summa ir_________________ EUR (summa vārdiem), kas sastāv no:
6.1.1. Līgumcenas par Projektēšanas darbu izpildi ______________ EUR (summa vārdiem) un pievienotās vērtības nodoklis (turpmāk – PVN) 21% ________________ EUR (summa vārdiem), kopā Līguma summa par Projektēšanas darbu izpildi ___________ EUR (summa vārdiem);
6.1.2. Līgumcenas par Būvdarbiem ______________ EUR (summa vārdiem) un pievienotās vērtības nodoklis (turpmāk – PVN) 21% ________________ EUR (summa vārdiem), kopā Līguma summa par Būvdarbiem ___________EUR (summa vārdiem). 
6.1.3. Līgumcena par autoruzraudzību - ______________ EUR (summa vārdiem) un pievienotās vērtības nodoklis (turpmāk – PVN) 21% ________________ EUR (summa vārdiem), kopā Līguma summa par autoruzraudzību ___________EUR (summa vārdiem).
6.2. Pamatojoties uz Pievienotās vērtības nodokļa likuma 142. pantu “Īpašs nodokļa piemērošanas režīms būvniecības pakalpojumiem”, PVN apmaksu būvdarbiem veic Pasūtītājs (būvniecības pakalpojumu saņēmējs).
6.3. Būvdarbu veicējs uzņemas visu risku, kas saistīts ar iespējamo būvizmaksu sadārdzinājumu Būvdarbu veikšanas gaitā, tostarp, kas rodas sakarā ar nodokļu likmju izmaiņām valstī, un tas nekādā veidā nevar ietekmēt Būvdarbu līgumcenu.

7. PROJEKTĒŠANA
7.1. Būvdarbu veicēja pienākums ir izstrādāt Būvniecības ieceres dokumentāciju saskaņā Līgumu un tā pielikumiem atbilstoši Būvniecības likumam, Ministru kabineta 2014.gada 19.augusta noteikumiem Nr.500 “Vispārīgie būvnoteikumi”   (turpmāk – Vispārīgie būvnoteikumi), Ministru kabineta 2014.gada 2.septembra noteikumiem Nr.529 “Ēku būvnoteikumi”  un citiem Latvijas Republikā spēkā esošajiem normatīvajiem aktiem.
7.2. Būvdarbu veicējs apņemas izstrādāt Būvniecības ieceres dokumentāciju ne vēlāk kā 90 (deviņdesmit) dienu laikā pēc Līguma spēkā stāšanās un nodod Būvniecības ieceres dokumentāciju Pasūtītājam ar nodošanas – pieņemšanas aktu.
7.3. Būvdarbu veicējs apņemas ne vēlāk kā 25 (desmit) dienu laikā pēc Līguma noslēgšanas iesniegt Speciālistam skices saskaņošanai. Speciālists izskata skices 3 (trīs) darba dienu laikā un informē Būvdarbu veicēju par izvēlēto variantu vai konstatētājiem trūkumiem.
7.4. Būvdarbu veicējs apņemas ne vēlāk kā 70 (septiņdesmit) dienu laikā pēc Līguma noslēgšanas prezentēt un iesniegt atbilstoši Projektēšanas uzdevumam izstrādātu Būvniecības ieceres dokumentāciju Speciālistam izskatīšanai un saskaņošanai.
7.5. Speciālists apņemas no dokumentācijas saņemšanas dienas izskatīt Būvniecības ieceres dokumentāciju 3 (trīs) darba dienu laikā. 
7.6. Ja Speciālists Būvniecības ieceres dokumentācijā nekonstatē neatbilstības, tad  Pasūtītājs saskaņo to un  Būvdarbu veicējs to iesniedz Būvniecības informācijas sistēmā saskaņošanai. 
7.7. Ja Speciālists konstatē neatbilstības Būvniecības ieceres dokumentācijā, tad Būvdarbu veicējs apņemas konstatētās neatbilstības novērst un iesniegt Būvniecības ieceres dokumentāciju Speciālistam atkārtotai izskatīšanai. 
7.8. Ja Speciālists pārsniedz Līguma 7.3. vai 7.5. punktā noteikto termiņu, tad Līguma 5.8. punktā un 7.2. punktā noteiktais termiņš tiek pagarināts par tik dienām, par cik Speciālists pārsniedzis termiņus.
7.9. Būvdarbu veicējs pēc Pasūtītāja rakstiska pieprasījuma un Pasūtītāja noteiktā laikā un veidā veic Būvniecības ieceres dokumentācijas prezentāciju jebkurā tās izstrādes stadijā.
7.10. Būvdarbu veicējam ir pienākums bez papildus atlīdzības, pēc Pasūtītāja pieprasījuma izstrādāt un izsniegt papildus rasējumus 3 (trīs) eksemplāros un elektroniski, ja Pasūtītājam nav viennozīmīgi izprotami izbūvējamo mezglu griezumi, specifikācija vai nepieciešama cita detalizācijas pakāpe.
7.11. Būvdarbu veicējam pēc Pasūtītajā pieprasījuma ir pienākums 5 (piecu) darba dienu laikā sniegt rakstisku atbildi uz Pasūtītāja uzdotajiem jautājumiem vai izvirzītajām pretenzijām par Būvniecības ieceres dokumentācijas risinājumiem, nepieciešamības gadījumā pievienojot skices, rasējumus vai aprēķinus.
7.12. Būvdarbu veicējam ir pienākums bez papildus atlīdzības, pēc Pasūtītāja pieprasījuma veikt Būvniecības ieceres dokumentācijas korekcijas, ja Būvdarbu gaitā Būvobjektā konstatētas neatbilstības vai iespējams realizēt kvalitatīvāku, lietderīgāku vai efektīvāku risinājumu. Iepriekšminēto Būvniecības ieceres dokumentācijas korekciju izpildes termiņu nosaka Pasūtītājs, pie nosacījuma, ka termiņš ir no 2 (divām) darba dienām līdz 10 (desmit) darba dienām.
7.13. Būvdarbu veicējs saskaņo ar Pasūtītāju tāmju, darbu apjomu sarakstu un rasējumu detalizācijas pakāpi.
7.14. [bookmark: OLE_LINK1][bookmark: OLE_LINK2]Tāmes izstrādā Būvdarbu veicēja sertificēts būvinženieris atbilstoši Ministru kabineta 2017.gada 3.maija noteikumiem Nr.239 “Latvijas būvnormatīvs LBN 501-17 “Būvizmaksu noteikšanas kārtība””.
7.15. Būvdarbu veicējs atbild uz Pasūtītāja uzdotajiem jautājumiem un labo kļūdas un trūkumus iesniegtajā Būvniecības ieceres dokumentācijā līdz Būvobjekta  nodošanai Pasūtītājam. Informācijas iesniegšanas termiņu nosaka Pasūtītājs, ar nosacījumu, ka termiņš ir no 2 (divām) darba dienām līdz 10 (desmit) darba dienām.
7.16. Ja Būvniecības ieceres dokumentācijā vai kādas tā stadijas izvērtēšanas laikā ieinteresētās vai vērtējošās institūcijas lūdz sniegt papildu paskaidrojumus, norāda uz kādiem Būvniecības ieceres dokumentācijas trūkumiem vai nepilnībām, Būvdarbu veicējs sniedz nepieciešamos paskaidrojumus un par saviem līdzekļiem novērš visas konstatētās nepilnības un norādītos defektus, termiņos, kas nav ilgāki par Līgumā noteikto pabeigšanas termiņu konkrētajam darbam. 
7.17. Pasūtītājs vai Speciālists ir tiesīgs apturēt Būvniecības ieceres dokumentācijas izstrādes izpildi uz laiku, rakstiski informējot Būvdarbu veicēju vai to norādot sapulces protokolā.


8. BŪVDARBU NODOŠANAS UN PIEŅEMŠANAS KĀRTĪBA UN BŪVDARBU PIEŅEMŠANU SAISTĪTO STRĪDU RISINĀŠANA
8.1. Izpildītie Būvdarbi tiek pieņemti katru mēnesi.
8.2. Ne vēlāk kā līdz kārtējā mēneša 15. (piecpadsmitajam) datumam Būvdarbu veicējs iesniedz Pasūtītājam Būvdarbu izpildes aktu par iepriekšējā mēneša laikā izpildīto Būvdarbu apjomu un izmaksām ko ir apstiprinājis Būvuzraugs. Ja mēneša 15. (piecpadsmitais) datums ir brīvdiena Būvdarbu izpildes akts tiek iesniegts nākamajā darba dienā.
8.3. Pasūtītājs Būvdarbus pieņem un Būvdarbu izpildes aktu paraksta 10 (desmit) darba dienu laikā no akta saņemšanas dienas.
8.4. [bookmark: p10][bookmark: p-1110853]Ja Pasūtītājs neparaksta Būvdarbu izpildes aktu Līguma 8.3.punktā minētajā termiņā, kā arī neiesniedz Būvdarbu veicējam Līguma 8.5.punktā minēto pretenziju vai ar atbildīgo Būvuzraugu saskaņotu Defektu aktu, uzskatāms, ka Pasūtītājs izpildītos Būvdarbus ir pieņēmis Līguma 8.3.punktā minētā termiņa pēdējā dienā un Būvdarbu izpildes akts stājās spēkā bez Pasūtītāja paraksta.
8.5. Ja Pasūtītājs nepieņem Būvdarbus, tas iesniedz Būvdarbu veicējam rakstveida pretenziju, norādot ar Līguma noteikumiem pamatotas nepilnības, kuru dēļ Pasūtītājs nevar parakstīt Būvdarbu izpildes aktu, ja nepilnības nav saistītas ar Būvdarbu kvalitāti, vai ar atbildīgo Būvuzraugu saskaņotu Defektu aktu. Ja Būvdarbu veicējs nepiekrīt Pasūtītāja norādītajiem Defektiem vai iebildumiem par faktiski izpildīto Būvdarbu apjomiem, Būvdarbu veicējs 10 darbdienu laikā no Defektu akta saņemšanas dienas iesniedz Pasūtītājam atbildīgā Būvdarbu vadītāja parakstītus pamatotus rakstiskus iebildumus pret Defektu aktā norādītajām nepilnībām.
8.6. Ja Pasūtītājs nepiekrīt Atbildīgā būvdarbu vadītāja iebildumiem attiecībā uz Defektu aktā iekļautajiem izpildīto Būvdarbu apjomiem vai Defektiem Būves konstrukcijās, viņam ir pienākums pasūtīt Būves ekspertīzi par veikto Būvdarbu kvalitāti. Ekspertīzes uzdevums ir noteikt Būves vai Būves daļas atbilstību normatīvo aktu un Pasūtītāja noteiktajām prasībām, kā arī faktiski izpildīto Būvdarbu apjomu, atbilstību būvprojektēšanas dokumentācijai, atbilstošo būvizstrādājumu un tiem atbilstošās iestrādes tehnoloģijas piemērošanu. 
8.7. [bookmark: p14][bookmark: p-1110857]Ja Būves ekspertīze neapstiprina Pasūtītāja Defektu aktā norādīto vai veikto Būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs Būvdarbus ir pieņēmis ekspertīzes slēdziena iesniegšanas dienā un Būvdarbu izpildes akta parakstīšana nav nepieciešama.
8.8. [bookmark: p15][bookmark: p-1110858]Ja Būvdarbu veicējs piekrīt Defektu aktā Pasūtītāja norādītajām nepilnībām vai ekspertīze vai inženierkonsultanta lēmums apstiprina Defektu aktā pasūtītāja norādītās nepilnības vai veikto Būvdarbu neatbilstību normatīvo aktu un Pasūtītāja prasībām, Būvdarbu veicējs un Pasūtītājs vienojas par saprātīgu termiņu konstatēto Defektu novēršanai, ņemot vērā Defektu novēršanai nepieciešamo darbu apjomu, specifiku, meteoroloģiskos apstākļus, kā arī būvizstrādājumu piegādes termiņus. Ja Puses nevar vienoties, termiņu Defektu novēršanai nosaka Būvuzraugs.
8.9. [bookmark: p16][bookmark: p-1110859]Ja Defekti ir konstatēti daļā būvdarbu, tad Pasūtītājs pieņem tos Būvdarbus, kuru izpildē Defekti nav konstatēti. Pēc Defektu novēršanas izpildītos Būvdarbus ietver nākamā mēneša Būvdarbu izpildes aktā. Pēc Pasūtītāja pieprasījuma Būvdarbu veicējs iesniedz precizētu izpildes aktu, iekļaujot tajā darbus, kuros Defekti nav konstatēti.
8.10. [bookmark: p17][bookmark: p-1110860]Būvdarbu izpildes akta parakstīšana neatņem Pasūtītājam tiesības Līguma spēkā esības laikā, kā arī garantijas termiņa laikā izteikt pretenzijas par izpildīto Būvdarbu Defektiem, trūkumiem un neatbilstībām, un Būvdarbu veicējam ir pienākums novērst Defektu aktā norādītos vai garantijas laikā pieteiktos Būvdarbu defektus, trūkumus un neatbilstības par saviem līdzekļiem.
8.11. [bookmark: p18][bookmark: p-1110863]Būvdarbu veicējs pēc pēdējā Būvdarbu izpildes akta parakstīšanas iesniedz Pasūtītājam Būvobjekta nodošanas un pieņemšanas aktu, kas ir noformēts atbilstoši Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” pielikumam:
8.11.1. aktā norāda akta atzīmes par Būvdarbu pabeigšanu datumu;
8.11.2. [bookmark: p19][bookmark: p-1110866]aktam pievieno Būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta BIS attiecīgās būvniecības lietā.
8.12. Pasūtītājs Būvdarbu veicēja iesniegto Būvobjekta nodošanas un pieņemšanas aktu paraksta 10 (desmit) darba dienu laikā no tā saņemšanas dienas.
8.13. Līguma 8.11. punktā noteiktie dokumenti noformējami atbilstoši Ministru kabineta 2018. gada 4. septembra noteikumiem Nr. 558 „Dokumentu izstrādāšanas un noformēšanas kārtība” latviešu valodā ar satura rādītāju, kurā norādīts dokumenta nosaukums, datums, lapaspuse.
8.14. Ja Būvdarbos ir konstatēti nebūtiski Defekti, Pasūtītājam ir tiesības pieņemt Būvdarbus un veikt par tiem samaksu, ja Puses ir vienojušās par trūkumu novēršanas termiņu. Par nebūtiskiem Defektiem ir uzskatāmi tādi Defekti, kas neietekmē Būves konstrukciju atbilstību normatīvo aktu prasībām un Projekta dokumentācijai, netraucē turpmāko Būvdarbu veikšanu, neierobežo Būves lietošanu, kā arī neietekmē citu Būvdarbu kvalitāti.

9. NORĒĶINU KĀRTĪBA
9.1. Visi norēķini tiek veikti bezskaidras naudas norēķinu veidā euro valūtā.
9.2. Līguma 6.1.1. punktā minētās Projektēšanas darbu summas samaksa tiek veikta 10 (desmit) darba dienu laikā pēc Būvniecības ieceres dokumentācijas saskaņošanas un atbilstoša rēķina saņemšanas no Būvdarbu veicēja, pārskaitot to rēķinā norādītajā Būvdarbu veicēja bankas kontā.
9.3. Līguma 6.1.3. punktā minētā  autoruzraudzības darbu summas samaksa tiek veikta 10 (desmit) darba dienu laikā pēc Būvobjekta nodošanas un pieņemšanas akta abpusējas parakstīšanas un atbilstoša rēķina saņemšanas no Būvdarbu veicēja, pārskaitot to rēķinā norādītajā Būvdarbu veicēja bankas kontā.
9.4. Pasūtītājs maksā Būvdarbu veicējam avansu 20% (divdesmit procentu) apmērā no Līguma 6.1.2.punktā noteiktās Būvdarbu Līgumcenas, ja 30 (trīsdesmit) dienu laikā pēc Būvniecības ieceres dokumentācijas saskaņošanas tiek iesniegts rēķins un Līguma 13.3.punktā minētais avansa maksājuma nodrošinājums. Saskaņojot ar Pasūtītāja pārstāvi, iepriekš minētais termiņš var tikt pagarināts. Rēķins tiek apmaksāts 20 (divdesmit) darba dienu laikā no minēto dokumentu saņemšanas dienas.
9.5. Izmaksātais avanss tiek dzēsts proporcionāli no faktiski izpildītājiem Būvdarbiem katrā starpmaksājumā. Kad  Būvdarbu izpilde sasniegta 80% apmērā no Būvdarbu līgumcenas, avanss tiek dzēsts pilnībā.
9.6. Ja Būvdarbu veicējs nav iesniedzis Līguma 9.4. punktā noteikto dokumentāciju noteiktā laikā, tad tiek uzskatīts, ka Būvdarbu veicējs atteicies no avansa saņemšanas. 
9.7. Būvdarbu veicējs, ievērojot Līguma 9.8.punktā minēto kārtību, iesniedz Pasūtītājam rēķinu:
9.7.1. par Būvdarbu izpildes aktā ietverto būvdarbu pieņemšanu – 20 (divdesmit) darba dienu laikā no Būvdarbu izpildes akta abpusējas parakstīšanas vai pieņemšanas dienas Līguma 8.4. punktā un 8.7. punktā minētajā gadījumā;
9.7.2. par visiem izpildītajiem būvdarbiem un atliktajiem darbiem, ja tādi ir un Puses nav vienojušas citādāk, tai skaitā par faktiski izpildītajiem Būvdarbiem pēdējā mēnesī, – 20 (divdesmit) darbdienu laikā no Būvobjekta nodošanas un pieņemšanas akta abpusējas parakstīšanas dienas.
9.8. Pasūtītājs norēķinās ar Būvdarbu veicēju, ievērojot šādu kārtību:
9.8.1. Pasūtītājs maksā Būvdarbu veicējam par iepriekšējā mēnesī faktiski izpildītajiem un Pasūtītāja pieņemtajiem Būvdarbiem 10 (desmit) darba dienu laikā no Būvdarbu veicēja sagatavota Līguma noteikumiem atbilstoša rēķina saņemšanas, izņemot Līguma 9.8.2. punktā minēto gadījumu. 
9.8.2. par Līguma 9.7.2. punktā minētajiem Būvdarbiem Pasūtītājs maksā Būvdarbu veicējam 30 (trīsdesmit) dienu laikā no Būvdarbu veicēja sagatavota Līguma noteikumiem atbilstoša rēķina saņemšanas. Rēķinam pievieno atbilstoši Līguma 13.4. punktam noteikto garantijas saistību nodrošinājumu.
9.9. Ja puses atsevišķi vienojas, samaksa par atliktajiem darbiem var tikt veikta pēc atlikto darbu pilnīgas pabeigšanas saskaņā ar Būvdarbu veicēja rēķinu un Pušu parakstītu izpildīto atlikto būvdarbu nodošanas un pieņemšanas aktu.
9.10. Ja atlikto būvdarbu apjoms naudas izteiksmē pārsniedz 10% no kopējās Līgumcenas, Pasūtītājs par atliktajiem darbiem var maksāt 10 (desmit) darba dienu laikā pēc to pilnīgas izpildes un nodošanas – pieņemšanas akta parakstīšanas. Šādā gadījumā Pasūtītājs informē Būvdarbu veicēju par atlikto darbu apmaksu līdz Būvobjekta nodošanas un pieņemšanas akta abpusējai parakstīšanai.
9.11. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Būvdarbiem 10 (desmit) darbdienu laikā no dienas, kad Puses ir parakstījušas aktu par faktiski izpildītajiem Būvdarbiem un Būvdarbu veicējs ir iesniedzis Līguma noteikumiem un šajā punktā minētajam aktam atbilstošu rēķinu. Rēķinam pievieno garantijas saistību nodrošinājumu par faktiski izpildītiem un Pasūtītāja pieņemtajiem Būvdarbiem. Ja Pušu starpā līdz Līguma izbeigšanas dienai pastāv strīds par faktiski izpildītajiem Būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Būvdarbus, par kuru izpildi Pusēm nav domstarpību. Puses strīdu risina Līguma 8.4., 8.5., 8.6.,vai 8.7. punktā noteiktajā kārtībā. 
9.12. Ja Būves ekspertīze apstiprina Pasūtītāja norādītos defektus, Būvdarbu veicējs sedz ar Būves ekspertīzi saistītos izdevumus.

10. RĒĶINI UN BŪVDARBU IZPILDES AKTS
10.1. Lai nodrošinātu Grāmatvedības likumā noteikto strukturēto elektronisko rēķinu aprites kārtību, XLM formātā e-rēķina datni un pievienotu PDF datni sūtīt uz e-adresi EREKINI@90000063185 . Izpildītājs nodrošina, ka e-rēķins ir sagatavots atbilstoši Eiropas Savienības standartam LVS EN 16931-1:2017 un piezīmēs norāda Pasūtītāja kontaktpersonu. Rēķins elektroniski sūtāms arī uz līguma 25.1.punktā norādīto e-pasta adresi. Rēķinos jānorāda:
10.1.1. Pasūtītāja nosaukums: Liepājas valstspilsētas pašvaldība, Liepājas valstspilsētas pašvaldības iestādes “Liepājas Centrālā administrācija” personā;
10.1.2. teksts: Būvdarbi (vai projektēšana vai autoruzraudzība) Būvobjektā “Dzīvokļa atjaunošana Klaipēdas ielā 59/63 - 39, Liepājā” projekta Nr. 4.3.1.3/1/25/A/034 “Telpu grupu atjaunošana mājokļu pieejamības nodrošināšanai Liepājā, 2.kārta”ietvaros;
10.1.3. Līguma numurs;
10.1.4. rekvizīti atbilstoši Pievienotās vērtības nodokļa likuma 125. panta prasībām;
10.1.5. norāde vai tas ir avansa, ikmēneša vai gala rēķins;
10.1.6. Būvdarbu izpildes akta numurs un datums, par kuru tiek izrakstīts rēķins;
10.2. Būvdarbu izpildes aktā ir jānorāda:
10.2.1. atskaites periods;
10.2.2. Pasūtītāja nosaukums: Liepājas valstspilsētas pašvaldība, Liepājas valstspilsētas pašvaldības iestādes “Liepājas Centrālā administrācija” personā;
10.2.3. teksts: Būvdarbi Būvobjektā “Dzīvokļa atjaunošana Klaipēdas ielā 59/63 - 39, Liepājā” projekta Nr. 4.3.1.3/1/25/A/034 “Telpu grupu atjaunošana mājokļu pieejamības nodrošināšanai Liepājā, 2.kārta”ietvaros;
10.2.4. Būvdarbu apjoms un vērtība (atšifrēti daudzumu aprēķini) par atskaites periodu, pamatojoties uz Projekta dokumentācijas rasējumiem, veiktajiem darbu apjomiem, par kuriem sagatavoti uzmērījuma akti, segto darbu akti vai nozīmīgo konstrukciju akti vai kopīgām pārbaudēm;
10.2.5. Būvdarbu izpildes aktā par pēdējā mēnesī izpildītajiem Būvdarbiem jābūt norādei “Būvdarbu izpildes akts par pēdējā mēnesī izpildītajiem Būvdarbiem”;
10.2.6. Būvdarbu izpildes akta forma jāsaskaņo ar Pasūtītāju.

11. IZMAIŅAS BŪVDARBU DAUDZUMOS
11.1. Šis ir vienības cenu līgums, un Būvdarbu daudzumu sarakstā dotie Būvdarbu daudzumi ir aptuveni un var atšķirties no uzmērītajiem daudzumiem, veicot Projekta dokumentācijā paredzētos darbus.
11.2. Faktiskajiem Būvdarbu daudzumiem jābūt saskaņotiem ar Pasūtītāju, Maksātāju, Būvuzraugu un Autoruzraugu, kā arī Līgumā un normatīvajos aktos noteiktajā kārtībā uzmērītiem.
11.3. Pasūtītājs var veikt Būvdarbu daudzumu samazināšanu atbilstoši faktiski nepieciešamiem Būvdarbu daudzumiem saskaņā ar uzmērījumiem, tai skaitā izslēdzot atsevišķus Būvdarbu veidus vai neizbūvējot iekārtas un citu, ja Pasūtītājs konstatē, ka tie nav nepieciešami, lai sasniegtu Tehniskajā dokumentācijā minēto galarezultātu un lai nodrošinātu Būvju normālu funkcionēšanu. Būvdarbu daudzumu samazināšana noformējama rakstiski, tai jābūt saskaņotai ar Būvuzraugu un Autoruzraugu, kā arī par to jāinformē Būvdarbu veicējs.
11.4. Pasūtītājs ir tiesīgs veikt izmaiņas Būvdarbu daudzumos Līguma darbības laikā, lai Līguma ietvaros veiktu darbus, kas nav minēti Projekta dokumentācijā, bet ir uzskatāmi par nepieciešamiem, lai sasniegtu Projekta dokumentācijā minēto galarezultātu un lai nodrošinātu Būves normālu funkcionēšanu, atbilstoši tiem mērķiem, kuriem Būve paredzēta, ievērojot arī tās prasības, kas Būvei tiek izvirzītas, pamatojoties uz Latvijas Republikas normatīvo aktu prasībām attiecībā uz Būves funkcionālo nozīmi.
11.5. Izmaiņas Būvdarbu daudzumos Pasūtītājs var veikt pēc savas iniciatīvas, kā arī pēc Būvdarbu veicēja rakstiska pieprasījuma. Izmaiņas jāsaskaņo ar Būvuzraugu un Autoruzraugu, kā arī par to savlaicīgi jāinformē Būvdarbu veicējs.
11.6. Vienību cenu noteikšana darbu daudzumu izmaiņu gadījumā:
11.6.1. Būvdarbu veicēja piedāvājumā norādītās izmaksas, t.sk., vienību cenas, virsizdevumi un peļņas procenti ir spēkā visu Līguma darbības periodu;
11.6.2. ja izmainītos Būvdarbu daudzumos ir iekļauti Līguma tāmei ekvivalenti darbu veidi vai materiāli, tad šiem izmaiņu darbiem un materiāliem tiek piemēroti Līguma tāmes vienību izcenojumi;
11.6.3. ja iekļaujamie darbi ietver pozīcijas, kas nav minētas Būvdarbu daudzumos un nav pielīdzināmas kādam Līguma tāmes darba veidam, tad izmaksas nosaka atbilstoši esošai tirgus situācijai, piemērojot Līguma tāmē paredzētās pieskaitāmās izmaksas. Pasūtītāja pārstāvis (Būvuzraugs vai Autoruzraugs) sagatavo vismaz 2 (divu) ražotāju/piegādātāju piedāvājumus konkrētajai pozīcijai un izvērtē Būvdarbu veicēja iesniegtās attiecīgās pozīcijas izmaksu atbilstību esošai tirgus situācijai. Par pielietojamām tirgus vienības cenām vienojas Puses, ja nepieciešams, pieaicinot Latvijas Būvinženieru savienības nozīmētu ekspertu.
11.7. Puses rakstiski vienojas par izmaiņām Būvdarbu daudzumos, kā arī par izmaiņām Līguma summā, ja tas nepieciešams.
11.8. Būvdarbu daudzumu samazināšanas gadījumā atbilstoši samazināma Līguma summa. Pusēm vienojoties, samazināmo Līguma summas daļu var izmantot saskaņā ar Līguma noteikumiem.
11.9. Šajā sadaļā atrunāto izmaiņu apjoms nedrīkst pārsniegt Publisko iepirkumu likuma 61.panta noteikto apjomu.
11.10. Iepirkumam iesniegtajā piedāvājumā norādīto materiālu vai iekārtu aizstāšana ar ekvivalentiem materiāliem vai iekārtām ir pieļaujama, iepriekš to saskaņojot ar Pasūtītāju un Autoruzraugu šādos gadījumos:
11.10.1. ja ražotājs ir pārtraucis ražot konkrētos materiālus vai iekārtas un šie materiāli, vai iekārtas nepieciešamajā apjomā tirgū nav pieejami;
11.10.2. ja materiāls vai iekārta ir morāli un tehnoloģiski novecojusi un piedāvātais risinājums nodrošina labāku tehnoloģisku vai energoefektīvāku risinājumu, nepalielinot Iepirkumā nosolītās izmaksas.
11.11. Iestājoties 11.10.1. vai 11.10.2. punktā minētajiem gadījumiem, Būvdarbu veicējs to pamato ar Pasūtītājam un Autoruzraugam iesniegtu pamatojošo dokumentāciju.
11.12. Palielināts Būvdarbu apjoms, kas radies, Būvdarbu veicējam veicot precizējumus Projekta dokumentācijā, nav uzskatāms par izmaiņām un tādejādi nedod tiesības Būvdarbu veicējam uz līgumcenas palielinājumu. Palielināts Būvdarbu apjoms, kas radies Būvdarbu veicējam izmainot Būvdarbu veikšanas metodi (tehnoloģisko paņēmienu), nav uzskatāms par izmaiņām, un Pasūtītājam tas nav jāatlīdzina.
11.13. Projekta dokumentācijas detalizācija (darba rasējumi), kuru pieprasījis Būvdarbu veicējs, Būvuzraugs vai Pasūtītājs, nav uzskatāmi par Projekta dokumentācijas izmaiņām un nevar būt par pamatu Līguma izmaiņām.

12. SAPULCES
12.1. Pēc vienas Puses pieprasījuma tiek noturētas sapulces, kurās piedalās Būvdarbu veicēja pārstāvji, Pasūtītāja pārstāvis, Speciālists, Autoruzraugs un Būvuzraugs. Sapulcēs tiek risināti ar Būvdarbu izpildi saistītie ikdienas jautājumi. 
12.2. Būvdarbu veicējam 3 (trīs) darba dienas pirms sapulces elektroniski jānosūta Pasūtītājam, Būvuzraugam, Autoruzraugam un Speciālistam risināmie jautājumi un priekšlikumi.
12.3. Sapulces vada un protokolē Būvuzraugs. Būvuzraugs 3 (trīs) darba dienu laikā elektroniski nosūta sagatavotos protokolus visām klātesošajām personām komentēšanai.
12.4. Būvdarbu veicējam un Pasūtītāja pārstāvim un Autoruzraugam ir pienākums 3 (trīs) darba dienu laikā pēc 12.3.punktā minētās sapulces protokola saņemšanas elektroniski nosūtīt Būvuzraugam komentārus, pēc kuru iekļaušanas Būvuzraugs laboto protokolu vēlreiz nosūta visiem sapulces dalībniekiem.
12.5. Būvdarbu veicējam ir pienākums pamatot protokolā izvirzītos jautājumus un priekšlikumus, atsaucoties uz Projekta dokumentāciju, Līgumu un faktisko situāciju dabā. 
12.6. Protokoli tiek sagatavoti un parakstīti 5 (piecos) eksemplāros, no kuriem viens glabājas pie Pasūtītāja, viens pie Būvdarbu veicēja, viens pie Autoruzrauga, viens pie Speciālista un viens pie Būvuzrauga. Protokolus paraksta Būvdarbu veicēja pārstāvis, Pasūtītāja pārstāvis, Speciālists, Autoruzraugs un Būvuzraugs, kas piedalījās.

13. LĪGUMA SAISTĪBU IZPILDES NODROŠINĀJUMI UN APDROŠINĀŠANA
13.1. Visas izmaksas, kas saistītas ar Līguma saistību izpildes nodrošinājumu sniegšanu, sedz Būvdarbu veicējs par saviem līdzekļiem un jebkurus zaudējumus, kuri pārsniedz apdrošinātāja atlīdzinātos, sedz Būvdarbu veicējs.
13.2. Būvdarbu veicējam un tā piesaistītajiem būvspeciālistiem jāveic civiltiesiskās atbildības apdrošināšana saskaņā ar Ministru kabineta 2014.gada 19.augusta noteikumiem Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” un Līguma 5.3. un 5.4. punktā noteiktajā termiņā jāiesniedz Pasūtītājam: 
13.2.1. apdrošināšanas polises kopija; 
13.2.2. apdrošināšanas sabiedrības izziņu – dokumentu, kas apliecina apdrošināšanas aizsardzības esību attiecībā uz konkrēto Līguma priekšmetu, ja apdrošināšanas līgums noslēgts uz noteiktu termiņu;
13.2.3. civiltiesiskās atbildības apdrošināšana jāuztur spēkā visu Līguma izpildes termiņu;
13.2.4. Būvdarbu veicēja civiltiesiskās atbildības apdrošināšana jāuztur spēkā arī garantijas periodā, iesniedzot atbilstošus dokumentus Pasūtītājam.
13.3. Avansa maksājuma nodrošinājums:
13.3.1. ir avansa maksājuma nodrošinājuma apliecinošs dokumenta oriģināls – kredītiestādes vai tās filiāles garantija, vai apdrošināšanas sabiedrības izsniegta polise vai cits dokuments, uz kura pamata Pasūtītājs var vērsties pie kredītiestādes vai apdrošināšanas sabiedrības ar prasību atmaksāt Pasūtītājam avansu, ko Pasūtītājs izmaksājis Būvdarbu veicējam, ja Būvdarbu veicējs neizpilda Līguma noteikumus;
13.3.2. avansa nodrošinājumam jābūt par pilnu avansa maksājuma apmēru ar PVN un līdz Būvdarbu izpildes termiņa beigām vai jebkuram tā pagarinājumam, kamēr avansa maksājums nav dzēsts ar faktiski izpildītajiem darbiem.
13.4. Līguma rezultātā veiktā Būvdarbu garantijas saistību nodrošinājums:
13.4.1. Būvdarbu veicējam 5 darba dienu laikā pēc Būvobjekta nodošanas un pieņemšanas akta parakstīšanas ir jāiesniedz Pasūtītājam dokumenta oriģināls – kredītiestādes izsniegta garantija vai apdrošināšanas sabiedrības līgums, polise vai cits dokuments, uz kura pamata Pasūtītājs var vērsties pie kredītiestādes vai apdrošināšanas sabiedrības un pēc pirmā pieprasījuma saņemt naudas summu, kas nepieciešama būvniecības darbu Defektu novēršanai, ja Būvdarbu veicējs atteicies veikt būvniecības darbu Defektu novēršanu;
13.4.2. Līguma rezultātā veikto darbu garantijas nodrošinājumam jābūt par summu ne mazāku kā 5% (pieci procenti) apmērā no Līgumcenas par Būvdarbiem, kas fiksēta uz Būvobjekta nodošanas un pieņemšanas akta parakstīšanas dienu un jābūt spēkā vismaz 3 (trīs) gadus pēc Būvobjekta nodošanas un pieņemšanas akta parakstīšanas. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to līdz 2 % no Līgumcenas, ja garantijas termiņa pirmajos divos gados nav konstatēti Būvdarbu Defekti vai Būvdarbu veicējs un Pasūtītājs ir vienojušies par pieteikto Būvdarbu Defektu novēršanas termiņu.
13.5. Ja iesniegto apdrošināšanas polišu termiņš ir īsāks, nekā tas noteikts, Būvdarbu veicējam ne vēlāk kā 5 (piecas) darba dienas pirms katras iesniegtās polises darbības termiņa beigām jāiesniedz Līguma noteiktajām prasībām atbilstošs polises pagarinājums.

14. BŪVOBJEKTS
14.1. Reklāma
14.1.1. Reklāma Būvobjektā pieļaujama tikai ar Pasūtītāja rakstisku piekrišanu, ievērojot Liepājas valstspilsētas pašvaldības domes 2022.gada 17.februāra saistošos noteikumus Nr.3 "Par reklāmu, priekšvēlēšanu aģitācijas materiālu un citu informatīvo materiālu izvietošanu Liepājā".
14.1.2. Būvdarbu veicējam jānodrošina Eiropas Savienības fondu publicitātes un vizuālās identitātes prasību ievērošana atbilstoši vadlīnijām „ES fondu 2021.-2027. gada un Atveseļošanas fonda komunikācijas un dizaina vadlīnijas”, (vadlīnijas atrodamas adresē: https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas).
14.1.3. Būvdarbu veicējs 5 (piecu) darba dienu laikā pēc Būvobjekta nodošanas un pieņemšanas akta parakstīšanas nodod Pasūtītājam 1 (vienu) pastāvīgo informatīvo plāksni (14.1.2. punktā minēto vadlīniju 6.1.2. punkts). Pastāvīgās informatīvās plāksnes makets, materiāls un informatīvais saturs jāsaskaņo ar Pasūtītāju.

14.1. Būvobjekta komunikācijas
14.2.1. Visu pasākumu veikšana būvniecības nodrošināšanai gruntsgabala robežās ir Būvdarbu veicēja pienākums.
14.2.2. Būvdarbu veicējs komunikāciju (tajā skaitā ūdens, kanalizācijas un elektrības) lietošanu apmaksā patstāvīgi saskaņā ar skaitītāju rādītājiem un saņemtiem rēķiniem.
14.2.3. Būvdarbu veicējam pašam jāpieprasa pieslēgt viņam nepieciešamās komunikācijas un jāpārņem ar to saistītās izmaksas.

14.3. Būvobjekta drošība un kārtība
14.3.1. Visā Būvdarbu izpildes laikā līdz Būvobjekta nodošanai Pasūtītājam ar Būvobjekta nodošanas un pieņemšanas aktu, Būvdarbu veicējam jāuzņemas aizsardzības un kārtības pasākumi Būvobjektā, ieskaitot arī laiku, kad būvdarbi netiek veikti.
14.3.2. Visā Būvdarbu izpildes laikā līdz Būvobjekta nodošanai Pasūtītājam ar Būvobjekta nodošanas un pieņemšanas aktu, Būvdarbu veicējam jānodrošina Būvobjektā darba aizsardzības koordinators atbilstoši Ministru kabineta 2003.gada 25.februāra noteikumiem Nr.92 “Darba aizsardzības prasības, veicot būvdarbus”.
14.3.3. Būvdarbu veicējs ir atbildīgs par celtniecības namiņu, materiālu, darba iekārtu, darba drēbju un cita iekārtojuma vērtībām, piegādēm un būvdarbiem Būvobjektā, arī laikā, kad būvdarbi netiek veikti. Nosacījums ir spēkā arī, ja Būvdarbu veicējs ir nolīdzis īpašu apsardzes dienestu.
14.3.4. Būvdarbu veicējam, veicot Būvdarbus, ir jāveic visi iespējamie pasākumi trokšņu, putekļu, netīrumu utt. samazināšanai, izmantojot piemērotas ierīces, putekļu nosūcējus, aizsargplēvju vairogus, nosegmateriālus un citu.
14.3.5. Būvdarbu veicējam nekavējoties jāinformē Pasūtītājs par jebkuru nelaimes gadījumu Būvobjektā vai ar to saistītā vietā, kur Būvdarbu veicējs veic būvdarbus.
14.3.6. Jebkura materiāla (kravas) pārvietošana Būvdarbu veicējam jāveic ar piemērotiem transporta līdzekļiem, kas nodrošina kravas neizbārstīšanos. 
14.3.7. Būvdarbu veicējam jāseko, lai viņa transports ārpus Būvobjekta atbilstu visiem spēkā esošajiem normatīvajiem aktiem, slodžu un apjomu ierobežojumiem. Būvdarbu veicējam nekavējoties jānotīra visi nobirumi, kas radušies uz ielām, Būvobjektā vai ārpus tā.
14.3.8. Būvdarbu veicējs atbild par visiem zaudējumiem, kas radušies Būvdarbu veicējam, Pasūtītājam un jebkurām trešajām personām darba drošības normatīvo aktu neievērošanas gadījumā.

14.4. Būvdarbu veicēja pienākumi Būvobjektā
14.4.1. 	Būvdarbu veicējs norīko līdz Būvdarbu beigām Būvdarbu veicēja pārstāvi – Projekta vadītāju, kas norādīts Līguma 25.2.1.punktā, sertificētu Atbildīgo būvdarbu vadītāju, kas norādīts Līguma 25.2.2 punktā un sertificētu arhitektu, kas norādīts Līguma 25.2.3.punktā. Atbildīgo būvdarbu vadītāju un sertificēto arhitektu var nomainīt tikai ar Pasūtītāja rakstisku piekrišanu, ievērojot Līguma 18.sadaļā noteikto.
14.4.2. Būvdarbu veicēja rīcībā ir jābūt visiem nepieciešamajiem sertificētajiem speciālistiem, un Būvdarbu veicējam ir jābūt reģistrētam Latvijas Republikas Būvkomersantu reģistrā.
14.4.3. Būvdarbu veicēja piesaistītajiem sertificētajiem speciālistiem ir jābūt pieejamiem Līguma izpildē, jānodrošina Atbildīgā būvdarbu vadītāja atrašanās Būvobjektā, kad vien norit būvdarbi (arī ārpus normālā darba laika un brīvdienās), nodrošinot nepārtrauktu būvniecības procesa vadību.
14.4.4. Būvdarbu veicējam jānodrošina specializētās jomas sertificētā būvdarbu vadītāja atrašanos un kvalificētā speciālista atrašanos Būvobjektā visā Būvdarbu izpildes laikā, kad norit specializētie būvdarbi (arī ārpus normālā darba laika un brīvdienās).
14.4.5. Būvdarbu veicējam ir jādod iespējas Pasūtītājam un Būvuzraugam Būvdarbu izpildes laikā veikt izpildīto Būvdarbu vai to daļu kontrolpārbaudes. 
14.4.6. Būvdarbu veicējam pastāvīgi jāatbrīvo Būvobjekts no būvatkritumiem. Būvdarbu veicēja rīcībā nodotie darba laukumi un piebraucamie ceļi, būves, pabeidzot Būvdarbus, ir jānodod atpakaļ ne sliktākā stāvoklī, kādi tie bija pirms būvdarbu uzsākšanas. Koki un pārējie augi Būvobjektā jāsargā no bojājumiem. Būvdarbu veicējam pēc būvdarbu pabeigšanas  Būvlaukums jāsakārto un jāattīra no būvgružiem un pagaidu konstrukcijām, kā arī jāveic visi nepieciešamie pasākumi, lai nodrošinātu dabas aizsardzības normatīvo aktu izpildi.
14.4.7. Nododot Būvdarbus Pasūtītājam ar Būvobjekta nodošanas un pieņemšanas aktu, Būvdarbu veicējs nodrošina, ka Būvobjekts ir pilnībā attīrīts no būvdarbu atkritumiem un neizmantotiem materiāliem.
14.4.8. Visas izmaksas par telpām, kas izīrētas uz laiku, un svešu zemesgabalu izmantošanas atļaujām, satiksmes regulēšanu un citiem pasākumiem, jāsedz Būvdarbu veicējam.
14.4.9. Būvdarbu veicējam būvdarbu laikā jānodrošina īpašniekiem un operatīvajam transportam piekļūšanu piegulošajiem zemesgabaliem.
14.4.10. Būvdarbu veicējam ir pienākums savlaicīgi, bet ne vēlāk kā 5 (piecas) dienas iepriekš informēt trešās personas par tādu būvdarbu veikšanu, kura laikā ir iespējami traucējumi saimnieciskai darbībai un piekļuvei īpašumiem.
14.4.11. Būvdarbu veicējam būvdarbu izpildes laikā Būvobjekts jāuztur atbilstoši Liepājas pašvaldības noteiktajām prasībām par teritorijas kopšanu un citu reglamentējošo normatīvo aktu prasībām.
14.4.12. Būvdarbu veicējam ir pienākums pirms Darba uzsākšanas Būvvaldē saņemt informāciju par citām projektā dokumentācijām un izdotajām būvatļaujām dotā Būvobjekta aptvēruma teritorijā un ņemt tos vērā Darba izpildes laikā.
14.4.13. Ja Darba izpildes laikā Būvdarbu veicējs nodara infrastruktūras elementu bojājumus, Būvdarbu veicējs tos novērš par saviem līdzekļiem.
14.4.14. Visā Darba izpildes laikā Būvdarbu veicējam jānodrošina saimnieciskās darbības (piemēram, ūdens padeves, kanalizācijas, elektrības un citu pakalpojumu) nepārtrauktību Būvobjektam piegulošajā teritorijā esošo dzīvojamo māju iedzīvotājiem, saimnieciskās darbības veicējiem un citiem lietotājiem Būvobjekta piegulošajā teritorijā.
14.4.15. Būvdarbu veicējam jāveic radušos atkritumu utilizācija normatīvajos aktos noteiktajā kārtībā, ievērojot vides aizsardzības prasībām atbilstošus atkritumu apsaimniekošanas principus. Būvniecības darbu laikā radušos būvniecības atkritumus (t.sk. noņemto nederīgo asfaltbetonu un betonu, nereģenerētus būvniecības atkritumus saturošu grunti u.c. veida atkritumus) drīkst nodot tikai atkritumu apsaimniekotājam, kas Valsts vides dienestā ir saņēmis atbilstošu atļauju.
14.4.16. Būvdarbu veicējs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās spuldzes, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014. gada 8. jūlija noteikumiem Nr. 388 "Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība.
14.4.17. Būvniecības atkritumi, kas rodas pārbūves darbos, izņemot nojaukšanas atkritumus, nedrīkst pārsniegt 11 t uz 100 m2 no iekštelpu bruto platības.
14.4.18. Būvdarbu veicējam jāizmanto sistēma, kas nodrošina radušos atkritumu monitoringu un uzskaiti un ļauj sekot līdzi tam, kur nonāk atkritumu sūtījumi. Pēc Pasūtītāja pārstāvja pieprasījuma Būvdarbu veicējs monitoringa datus iesniedz Pasūtītājam. 

14.5. Būvdarbu vadība un uzraudzība
14.5.1. Pasūtītājs būvuzraudzībai Būvobjektā nodrošina Būvuzraugu.
14.5.2. Būvdarbi jāveic saskaņā ar Pasūtītāja un Būvuzrauga saskaņotu Darbu veikšanas projektu.
14.5.3. Pasūtītājs Būvdarbu izpildes pārraudzībai ieceļ pārstāvi, kas norādīts Līguma 25.1. punktā. Pasūtītāja pārstāvis sniedz norādījumus visās darbības jomās, kas saistītas ar Līgumā noteiktā Būvdarbu izpildi. 
14.5.4. Gan Pasūtītājs, gan Būvuzraugs ir tiesīgs pārbaudīt Būvdarbu apjomu izpildi un kvalitāti. Šādas pārbaudes nemazina Līgumā paredzēto Būvdarbu veicēja atbildību.

15. PRECES UN MATERIĀLI
15.1. Visām precēm un materiāliem, kas tiks pielietoti Būvdarbu izpildē, jābūt jauniem un nelietotiem, ja Projekta dokumentācijā nav noteikts citādi, kā arī, jāatbilst normatīvajos aktos un Projekta dokumentācijā noteiktajām prasībām.
15.2. Pasūtītājam nevajadzīgos un Projekta dokumentācijā nenorādītos materiālus Būvdarbu veicējs nogādā uz savu atbērtni vai veic to utilizāciju, par kuru izmaksas sedz Būvdarbu veicējs.
15.3. Būvdarbu veicējam pirms būvdarbu uzsākšanas, kā arī to laikā, jāveic uzmērīšana, augstumu, līkņu un koordināšu nospraušana, lai nodrošinātu būvdarbu atbilstību Projekta dokumentācijai, tās saskaņotajām korekcijām un Pasūtītāja prasībām.
15.4. Būvdarbu veicējam jāizmanto profesionāls personāls (vai Apakšuzņēmējs) visu nepieciešamo mērniecības un nospraušanas darbu veikšanai. Jālieto uzmērāmo darbu raksturam atbilstoši mērniecības instrumenti, kam veikta to precizitātes un tehniskās atbilstības pārbaude.
15.5. Ja mērniecības darbu gaitā tiek atklātas neatbilstības Projekta dokumentācijā, topogrāfisko uzmērījumu plānā vai citas problēmas, kas saistītas ar būvdarbu izpildi un var ietekmēt Darba kvalitāti vai izmaksas, tad Būvdarbu veicējam par to nekavējoties jāinformē Pasūtītājs, nosūtot informāciju uz Līguma 25.1. punktā norādīto Pasūtītāja pārstāvja e-pasta adresi.
15.6. Būvdarbu veicējs ir pilnībā atbildīgs par nospraušanas un citu mērniecības darbu precizitāti, kā arī par jebkuru nosprausto punktu saglabāšanu un atjaunošanu.
15.7. Būvdarbu veicējam jānodrošina Pasūtītāja pārstāvis ar praktisku palīdzību kontrolmērījumu veikšanai, ieskaitot darbaspēku (palīgu) un sīkus palīglīdzekļus (piemēram, mietiņus).

16. DARBU VEIKŠANAS PROJEKTS
16.1. Darbu veikšanas projekts, kas sagatavojams atbilstoši 2014.gada 2.septembra noteikumiem Nr.529 “Ēku būvnoteikumi”, iesniedzams papīra formātā un elektroniski *.doc vai *.docx formātā, nosūtot to uz Līguma 25.1.punktā norādīto e-pasta adresi. 
16.2. Darbu veikšanas projektā papildus ietverama šāda informācija:
16.2.1. Būvdarbu izpildes kalendārais grafiks (pa nedēļām), forma un iekļaujamā informācija, pirms tam saskaņojot ar Pasūtītāja pārstāvi;
16.2.2. naudas plūsmas grafiks (pa mēnešiem), forma un iekļaujamā informācija, pirms tam saskaņojot ar Pasūtītāja pārstāvi;
16.3. Pasūtītājs ir tiesīgs noteikt citu Darbu veikšanas projektā ietveramās informācijas apjomu, par to savlaicīgi informējot Būvdarbu veicēju.
 
17. ZIŅOJUMS
17.1. Būvdarbu veicējs pēc Pasūtītāja pieprasījuma 3 (trīs) darba dienu laikā iesniedz Pasūtītājam vai nosūta uz Līguma 25.1. punktā norādīto e-pasta adresi rakstisku ziņojumu (turpmāk – Ziņojums) par Būvdarbu gaitu Būvobjektā.
17.2. Ziņojumā ietver:
17.2.1. informāciju par esošo situāciju Būvobjektā, tuvākajā laikā plānoto un iepriekš veikto Būvdarbu izpildi;
17.2.2. informāciju par iespējamajām izmaiņām, ieteicamās korekcijas, kas nepieciešamas, lai izlabotu vai samazinātu esošās vai potenciālās problēmas, un iespējamos Būvdarbu procesa kavējumus un izmaksas;
17.2.3. informāciju par iespējamajām izmaiņām Darbu veikšanas projektā;
17.2.4. aktualizētu Būvdarbu izpildes kalendāro grafiku un naudas plūsmas grafiku, kurā redzami būvdarbu izpildes apjomi uz iesniegšanas dienu, kā arī norāda veicamos pasākumus, lai Būvdarbu izpilde notiktu noteiktajā termiņā.
17.3. Ziņojumu paraksta Būvdarbu veicēja pārstāvis un iesniedz Pasūtītājam. 
17.4. Pasūtītājs var noteikt citu Ziņojumā iekļaujamo informāciju, par to savlaicīgi informējot Būvdarbu veicēju.

18. LĪGUMA IZPILDĒ IESAISTĪTĀ PERSONĀLA UN APAKŠUZŅĒMĒJU NOMAIŅA

18.1. Būvdarbu veicējs nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla vai Apakšuzņēmēju nomaiņu un iesaistīt papildu Apakšuzņēmējus Līguma izpildē. 
18.2. Būvdarbu veicējam ir pienākums saskaņot ar Pasūtītāju papildu personāla iesaistīšanu Līguma izpildē.
18.3. Iepirkuma piedāvājumā norādītā personāla nomaiņa pieļaujama tikai Līgumā norādītajā kārtībā un gadījumos. Pasūtītājs nepiekrīt piedāvājumā norādītā personāla nomaiņai gadījumos, ja piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu. 
18.4. Pasūtītājs nepiekrīt piedāvājumā norādītā Apakšuzņēmēja nomaiņai, ja pastāv kāds no šādiem nosacījumiem:
18.4.1. piedāvātais Apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
18.4.2. tiek nomainīts Apakšuzņēmējs, uz kura iespējām Iepirkumā Būvdarbu veicējs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Iepirkumā Būvdarbu veicējs atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā  minētajiem pretendentu izslēgšanas gadījumiem;
18.4.3. piedāvātais Apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000,00 EUR (desmit tūkstoši euro), atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10., 11., 12., 13., 14. punktā  minētajiem pretendentu izslēgšanas gadījumiem;
18.4.4. Apakšuzņēmēja maiņas rezultātā tiktu izdarīti tādi grozījumi Būvdarbu veicēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
18.5. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
18.6. Pārbaudot jaunā Apakšuzņēmēja atbilstību, Pasūtītājs piemēro publisko iepirkumu likuma 42. panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Būvdarbu veicējam nomainīt Apakšuzņēmēju vai piesaistīt jaunu Apakšuzņēmēju līguma izpildes nodrošināšanai. Publisko iepirkumu likuma 42. panta ceturtās daļas 2., 3. un 4. punktā minētos termiņus skaita no dienas, kad lūgums par Apakšuzņēmēja nomaiņu iesniegts Pasūtītājam.
18.7. Pasūtītājs pieņem lēmumu atļaut vai atteikt Būvdarbu veicēja personāla vai Apakšuzņēmēju nomaiņu vai jaunu Apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šīs Līguma sadaļas noteikumiem.
18.8. Būvdarbu veicējam jānodrošina, ka Apakšuzņēmējs tam uzticēto Būvdarbu daļu nenodos tālāk bez Pasūtītāja rakstiskas piekrišanas.
18.9. Būvdarbu laikā Pasūtītājam ir tiesības pieprasīt nomainīt Atbildīgo būvdarbu vadītāju un Apakšuzņēmēju, ja viņi savus pienākumus veic nekvalitatīvi vai neievēro spēkā esošos normatīvos aktus. Būvdarbu veicēja pienākums ir nodrošināt Pasūtītāja prasību izpildi par Atbildīgā būvdarba vadītāja un Apakšuzņēmēja nomaiņu pēc Pasūtītāja pieprasījuma. 
18.10. Ja Būvdarbu veicējs neievēro Līguma 18. sadaļā noteikto iesaistītā personāla un Apakšuzņēmēju nomaiņas kārtību, Pasūtītājs var apturēt Darba izpildi līdz Būvdarbu veicējs ir novērsis konstatētos pārkāpumus un Līguma 5.8. punktā noteiktais Būvdarbu izpildes termiņš netiek pagarināts.
18.11. Būvdarbu veicējs ir atbildīgs pret Pasūtītāju un trešajām personām par visiem zaudējumiem, kuri radušies Būvdarbu veicēja nodarbināto Apakšuzņēmēju saistību izpildes ietvaros.

19. KVALITĀTES PĀRBAUDES
19.1. Būvdarbu kvalitātes prasības, kas jāievēro Būvdarbu veicējam, nosaka Līgums, spēkā esošie likumi, Ministru kabineta noteikumi, Latvijas Valsts standarti, Liepājas valstspilsētas domes saistošie noteikumi un Projekta dokumentācija.
19.2. Visas Līgumā un normatīvajos aktos noteiktās, Būvdarbu veicējam veicamās, materiālu un Būvdarbu kvalitātes pārbaudes jāveic Būvdarbu veicējam uz sava rēķina. 
19.3. Ja materiālu vai Būvdarbu kvalitāte neatbilst normatīvajos aktos un Projekta dokumentācijā noteiktajām prasībām, Būvdarbu veicējam, saskaņojot ar Pasūtītāju, jāveic nepieciešamās darbības trūkumu novēršanai, kā arī jāatlīdzina Pasūtītajam radušies zaudējumi.

20. GARANTIJAS UN DEFEKTI
20.1. Būvdarbu veicējs garantē veikto Būvdarbu, iekārtu un materiālu kvalitāti 3 (trīs) gadus pēc Būvobjekta nodošanas un pieņemšanas akta parakstīšanas un novērš garantijas laikā radušos Defektus. Ja iekārtu ražotājs iekārtas tehniskajā dokumentācijā iekārtai ir noteicis citu garantijas termiņu, attiecīgajai iekārtai ir spēkā iekārtas ražotāja noteiktais garantijas termiņš.
20.2. Būvdarbu veicējs Līguma izpildes gaitā un Līgumā noteiktā garantijas laikā atbild par savu piesaistīto Apakšuzņēmēju veikto Būvdarbu, kā arī par viņu pieļautām kļūdām. 
20.3. Ja garantijas laikā tiek konstatēti Defekti, tad Būvdarbu veicējam bez maksas tie jānovērš Pasūtītāja noteiktajā termiņā. Nosakot konstatēto Defektu novēršanas termiņu, Pasūtītājs ņem vērā Defektu novēršanai nepieciešamo darbu apjomu un specifiku, kā arī būvizstrādājumu piegādes termiņus.
20.4. Būvdarbu veicēja tālrunis un e-pasta adrese Defektu paziņojumu pieņemšanai:
20.4.1. tālrunis: _________________________; 
20.4.2. e-pasta adrese:_____________________.
20.5. Ja Būvdarbu veicējs atsakās veikt Defektu novēršanu garantijas laikā, tad Pasūtītājam ir tiesības vērsties pie kredītiestādes vai apdrošināšanas sabiedrības, kas izdevusi Līguma 13.4.punktā noteikto nodrošinājumu, ar prasību izmaksāt Pasūtītājam naudas summu, kas nepieciešama Defektu novēršanai, kā arī tiesā.
20.6. Ja Puses nevar vienoties par Defekta esamību, tad tiek pieaicināts Latvijas Būvinženieru savienības nozīmēts eksperts. Eksperta pakalpojumus apmaksā tā Puse, kurai eksperta lēmums bijis nelabvēlīgs.
20.7. Spuldzēm, kas paredzētas jaunām un renovētām ierīcēm, un nomaiņas spuldzēm, kas paredzētas esošajām ierīcēm, jābūt tādam ekspluatācijas laikam, kas nav mazāks par L80B10 pie 50 000 h, L90B50 pie 50 000 h vai L70B50 pie 100 000 h, L80B50 pie 100 000 h. 

21. LĪGUMSODI UN ZAUDĒJUMI
21.1. [bookmark: _Hlk184636051]Ja Būvdarbu veicējs ir pārsniedzis Līguma 5.8. punktā noteikto Darba izpildes termiņu, tad Pasūtītājs Būvdarbu veicējam ir tiesīgs piemērot līgumsodu 0,3% (nulle komats trīs procentu) apmērā no Līguma 6.1.2.punktā norādītās līgumcenas par katru nokavētu dienu, bet kopumā ne vairāk kā 10% (desmit procenti) no Līguma 6.1.2.punktā norādītās līgumcenas bez PVN. Turpmākie norēķini notiek pēc Līgumsoda samaksas.
21.2. Ja Būvdarbu veicējs ir pārsniedzis Līguma 7.2.punktā noteikto Būvniecības ieceres dokumentācijas izstrādes termiņu, tad Pasūtītājs ir tiesīgs piemērot Būvdarbu veicējam līgumsodu 0,3% (nulle komats trīs procentu) apmērā no Līguma 6.1.1. apakšpunktā norādītās summas bez PVN, par katru nokavētu dienu, bet kopsummā ne vairāk kā 10% (desmit procenti) no kopējām Būvniecības ieceres dokumentācijas izstrādes izmaksām bez PVN. Turpmākie norēķini notiek pēc Līgumsoda samaksas.  
21.3. Ja Būvdarbu veicējs ir pārsniedzis Līguma 5.10. punktā noteikto dokumentu iesniegšanas termiņu, tad Pasūtītājs ir tiesīgs piemērot Būvdarbu veicējam līgumsodu 50,00 EUR (piecdesmit euro) apmērā par katru nokavētu dienu, bet kopumā ne vairāk kā 10% (desmit procenti) no līgumcenas. Turpmākie norēķini notiek pēc Līgumsoda samaksas. 
21.4. Ja Būvdarbu veicējs neiesniedz Pasūtītājam Ziņojumu atbilstoši Līguma 17.sadaļā minētajām prasībām, tad Pasūtītājs ir tiesīgs piemērot Būvdarbu veicējam līgumsodu 100,00 EUR (viens simts euro) apmērā par katru gadījumu. Turpmākie norēķini notiek pēc Līgumsoda samaksas.
21.5. Ja kāda no Pasūtītāja pārstāvja pieprasītajām Līguma  25.2. punktā norādītajām Būvdarbu veicēja personām neierodas uz Līguma 12.1.punktā minēto sapulci, tad Pasūtītājs var piemērot Būvdarbu veicējam  līgumsodu 100,00 EUR (viens simts euro)  apmērā par katru gadījumu. Turpmākie norēķini notiek pēc Līgumsoda samaksas.
21.6. Par Līguma 13.4.1.punktā noteiktā dokumenta neiesniegšanu vai termiņa neievērošanu Pasūtītājs ir tiesīgs piemērot Būvdarbu veicējam  līgumsodu 5% (piecu procentu) apmērā no līgumcenas par Būvdarbiem.
21.7. [bookmark: _Hlk179447831]Ja Būvdarbu veicējs neievēro Līguma 14.4.4., 14.4.6., 14.4.10. vai 14.4.11.punkta prasības, tad Pasūtītājs var piemērot Būvdarbu veicējam līgumsodu 500,00 EUR (pieci simti euro) apmērā par katru gadījumu. Turpmākie norēķini notiek pēc Līgumsoda samaksas.
21.8. Pasūtītājs Būvdarbu veicējam par Līguma 5.3, 5.4., 5.6., vai 5.7. punktos minēto termiņu kavējumu var piemērot līgumsodu 0,1% (nulle komats viena procenta) apmērā no līgumcenas par katru nokavētu dienu, bet kopsummā ne vairāk kā 10% (desmit procenti) no līgumcenas. Turpmākie norēķini notiek pēc Līgumsoda samaksas.
21.9. Būvdarbu veicējs Pasūtītājam ir tiesīgs piemērot līgumsodu par Līgumā paredzēto maksājumu saistību kavējumu  0,3% (nulle komats trīs procentu) apmērā no laikā nesamaksātās summas par katru nokavētu dienu, saskaņā ar iesniegto rēķinu, bet kopsummā ne vairāk kā 10% (desmit procenti) no laikā neapmaksātās summas bez PVN.
21.10. Ja Būvdarbu veicējam jāmaksā līgumsods Pasūtītājam, Pasūtītājs iesniedz rēķinu Būvdarbu veicējam.
21.11. Ja Pasūtītājam jāmaksā līgumsods Būvdarbu veicējam, Būvdarbu veicējs strukturētu elektronisko rēķinu ar pievienotu PDF datni nosūta uz e-adresi EREKINI@90000063185.
21.12. Līgumsoda samaksa neatbrīvo Pasūtītāju vai Būvdarbu veicēju no Līguma turpmākas pildīšanas.
21.13. Ja Būvdarbu veicējs neveic līgumsoda apmaksu rēķinā norādītajā apmaksas termiņā, Pasūtītājs ir tiesīgs ieturēt līgumsodu no Būvdarbu veicējam pienākošajiem maksājumiem.
21.14. Būvdarbu veicējam maksājamā līgumsodu kopējā vērtība, neskaitot līgumsodu par saistību neizpildīšanu noteiktajā termiņā, nedrīkst pārsniegt 10% (desmit procenti) no Būvdarbu līgumcenas.
21.15. Būvdarbu veicējs atlīdzina Pasūtītājam visus zaudējumus un izdevumus (piemēram, Pasūtītājam piemērotās finanšu korekcijas vai citi finansiāli zaudējumi un izdevumi par Eiropas Savienības fondu projekta nosacījumu neizpildi), kas Pasūtītājam radušies vai var vēlāk rasties Būvdarbu veicēja nepienācīgas līgumsaistību izpildes dēļ.

22. LĪGUMA IZBEIGŠANA
22.1. [bookmark: _Hlk184636580]Pasūtītājs ir tiesīgs vienpusēji izbeigt Līgumu ar Būvdarbu veicēju pēc savas iniciatīvas, nemaksājot Būvdarbu veicējam līgumsodu, bet brīdinot Būvdarbu veicēju par Līguma izbeigšanu rakstiski 14 (četrpadsmit) dienas iepriekš un veicot savstarpējos norēķinus, šādos gadījumos:
22.1.1. ja Būvdarbu veicējs nav iesniedzis Līguma 5.3. punktā prasīto dokumentāciju Līgumā noteiktajā laikā.
22.1.2. ja Būvdarbu veicējs kavē Darba izpildes termiņu ilgāk par 20 (divdesmit) dienām vai Būvdarbi netiek veikts ilgāk par 20 (divdesmit) dienām;
22.1.3. ja pret Būvdarbu veicēju uzsākts maksātnespējas process vai tā darbība ir izbeigta vai pārtraukta;
22.1.4. ja Būvdarbu veicējs nav uzsācis Būvdarbus Līguma 5.6. punktā noteiktajā termiņā. 
22.2. Ja Būvdarbu veicējs neievēro 5.7. punktā noteikto termiņu, tad Pasūtītājs ir tiesīgs vienpusēji izbeigt Līgumu. Līgums tiek uzskatīts par izbeigtu nākamajā dienā pēc paziņojuma nosūtīšanas.
22.3. Pasūtītājs ir tiesīgs vienpusēji izbeigt Līgumu ar Būvdarbu veicēju pēc savas iniciatīvas, nemaksājot Būvdarbu veicējam līgumsodu, ja Būvdarbu veicējs kavē Līguma 5.4.punktā noteikto dokumentu iesniegšanas termiņu vairāk par 10 (desmit) dienām. Līgums tiek uzskatīts par izbeigtu nākamajā dienā pēc paziņojuma nosūtīšanas.
22.4. Pasūtītājs var vienpusēji Līgumu izbeigt pirms termiņa, ievērojot Publisko iepirkumu likuma 64.panta nosacījumus.
22.5. [bookmark: _Ref443993285]Pasūtītājs ir tiesīgs vienpusēji izbeigt Līgumu, ja Būvdarbu veicējam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Būvdarbu veicēju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Būvdarbu veicējs ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi.
22.6. Būvdarbu veicējs ir tiesīgs vienpusēji izbeigt Līgumu pēc savas iniciatīvas, rakstiski brīdinot Pasūtītāju 14 (četrpadsmit) dienas iepriekš, ja Pasūtītājs neizpilda tam noteiktās maksājuma saistības ilgāk nekā 20 (divdesmit) dienas.
22.7. Līguma izbeigšanas gadījumā Būvdarbu veicējs nekavējoties pārtrauc Darbu, iesniedz Pasūtītājam Līguma rezultātā veiktā Būvdarbu garantijas nodrošinājumu atbilstoši Līguma 13.4.punktam par paveikto Darbu daļu, sakārto Būves vietu atbilstoši Pasūtītāja norādījumiem, kas pamatoti ar nepieciešamību saglabāt uzbūvētās konstrukcijas un nodrošināt ceļu satiksmes drošību līdz būvdarbu turpināšanai, par ko Puses paraksta Darba nodošanas aktu. Būvdarbu veicējs saņem samaksu par visiem līdz Līguma izbeigšanas brīdim kvalitatīvi paveiktajiem un Pasūtītāja pieņemtajiem darbiem. Norēķini tiek veikti pēc līgumsoda nomaksas, ja tāds tiek piemērots.
22.8. Ja Līguma izbeigšanas brīdī Pasūtītāja pieņemto Būvdarbu daļa ir mazāka par saņemto avansu, Būvdarbu veicējs atmaksā Pasūtītājam starpību par nepaveikto Būvdarbu apjomu.

23. KONFIDENCIALITĀTE
23.1. Puses apņemas aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām konfidenciālu informāciju (pilnīgi vai daļēji Līguma vai citu ar tā izpildi saistītu dokumentu saturu, Pušu finansiālo situāciju vai finanšu avotiem, vadības sistēmu vai saimnieciskajām darbībām, kā arī tehniska, komerciāla un jebkāda cita rakstura informācija par otras Puses darbību), kas kļuvusi tām pieejama līgumsaistību izpildes gaitā, izņemot Latvijas Republikas normatīvajos aktos paredzētos gadījumus.
23.2. Pusēm ir tiesības sniegt informāciju saviem Apakšuzņēmējiem, piegādātājiem, darbiniekiem un pārstāvjiem, ja tā ir nepieciešama Līguma izpildei. Puses apņemas nodrošināt minētās informācijas neizpaušanu no darbinieku, Apakšuzņēmēju vai trešo personu puses, kas piedalās Līguma izpildē.
23.3. Puses ir savstarpēji atbildīgas par Līgumā paredzēto konfidencialitātes noteikumu pārkāpšanu.
23.4. Būvdarbu veicējs drīkst veikt publikācijas par veicamajiem Būvdarbiem tikai ar Pasūtītāja iepriekšēju rakstisku piekrišanu. Ierobežojums neattiecas uz informāciju, kas ir vispārpieejama saskaņā ar spēkā esošajiem normatīvajiem aktiem.
23.5. Līguma 23. sadaļā minētajiem noteikumiem nav laika ierobežojuma un uz tiem neattiecas Līguma darbības termiņš.

24. NEPĀRVARAMA VARA
24.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml..), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.
24.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
24.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
24.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi, (ja vien minētās problēmas neizriet tieši no nepārvaramas varas).

25. PĀRSTĀVJI UN KONTAKTINFORMĀCIJA
25.1. Pasūtītāja pārstāvis ar Līgumu saistītu jautājumu risināšanā, kā arī attiecībā uz Darba izpildi ir: Projekta vadītājs ____ (amats, vārds, uzvārds, tālruņa numurs, e-pasta adrese);
25.2. Būvdarbu veicēja pārstāvji ar Līgumu saistītu jautājumu risināšanā, kā arī attiecībā uz Darba izpildi un pabeigšanu ir:
25.2.1. Projekta vadītājs: ______(vārds, uzvārds, tālruņa numurs, e-pasta adrese);
25.2.2. Atbildīgais būvdarbu vadītājs: ______(vārds, uzvārds, tālruņa numurs, e-pasta adrese);
25.2.3. Sertificēts arhitekts _______(vārds, uzvārds, tālruņa numurs, e-pasta adrese).
25.3. Speciālists ______(vārds, uzvārds, tālruņa numurs, e-pasta adrese).
25.4. Puses apliecina, ka Līgumā noteiktie Pušu pārstāvji ir informēti par to personas datu nodošanu otrai Pusei Līguma 25.sadaļā noteiktā apjomā. 
25.5. Puses vienojas, ka Pasūtītājam ir tiesības jebkurā laikā mainīt savu Līgumā norādīto pārstāvi.
25.6. Būvdarbu veicēja Būvdarbu vadītāju un sertificēto arhitektu var nomainīt tikai ar Pasūtītāja rakstisku piekrišanu, ievērojot Līguma 18.sadaļā noteikto. 
25.7. Puse nekavējoties rakstiski informē otru Pusi par pārstāvju nomaiņu. Rakstiski paziņoto pārstāvju pilnvaras ir spēkā līdz to atsaukumam.

26. STRĪDI
Puses apņemas veikt visus nepieciešamos pasākumus, lai pārrunu kārtībā atrisinātu visus strīdus, kas radušies saistībā ar Līgumu. Ja vienošanās netiek panākta, visi strīdi tiek atrisināti saskaņā ar normatīvajiem aktiem Latvijas Republikas tiesā.

27. LĪGUMA GROZĪJUMI 
27.1. Līgumu var grozīt vienīgi ar Pušu savstarpēju rakstisku vienošanos. 
27.2. Līgumā ir pieļaujami nebūtiski grozījumi, bet būtiskus grozījumus Līgumā drīkst izdarīt Līgumā paredzētajos gadījumos un kārtībā, ievērojot Publisko iepirkumu likuma noteikumus par Līguma grozījumiem.
27.3. Puses var veikt būtiskus līguma grozījumus, kuru veikšana ir pieļaujama saskaņā ar Publisko iepirkumu likuma 61. panta trešās daļas 1. punktu, ja Līguma izpildes gaitā radusies nepieciešamība veikt izmaiņas sākotnēji paredzētajos Būvdarbos vai veikt papildus vai neparedzētos Būvdarbus:
27.3.1. izslēgt Būvdarbus, kas sākotnēji tika iekļauti tehniskajās specifikācijās (Būvdarbu daudzumu sarakstos saskaņā ar būvprojektu), bet kuru apjomus nepieciešams samazināt, t.sk., Projekta dokumentācijas nepilnību dēļ vai Būvdarbu aizstāšanas rezultātā, vai finansējuma nepietiekamības dēļ;
27.3.2. ieslēgt Būvdarbus, kas jau sākotnēji tika iekļauti tehniskajās specifikācijās (darbu daudzumu sarakstos saskaņā ar Projekta dokumentāciju), bet objektīvu iemeslu dēļ tos nebija iespējams precīzi noteikt vai uzmērīt un tādēļ ir nepieciešams palielināt to apjomus;
27.3.3. ieslēgt Būvdarbus, kas sākotnēji netika iekļauti tehniskajās specifikācijās (darbu daudzumu sarakstos saskaņā ar Projekta dokumentāciju), jo tos objektīvi nebija iespējams konstatēt vai nebija iespējams paredzēt šo Būvdarbu nepieciešamību, un šādas izmaiņas nepieciešams veikt sakarā ar Būvdarbu izpildes laikā veiktām izmaiņām Projekta dokumentācijā, un bez šādu izmaiņu veikšanas nav iespējams realizēt Projekta dokumentāciju pilnā apmērā.
27.4. Līgumā noteiktos termiņus var grozīt:
27.4.1. ja tiek veiktas izmaiņas Būvdarbu daudzumos saskaņā ar Līguma 11. sadaļā vai 27.3. punktā noteikto; 
27.4.2. Būvdarbu vai tā daļas apturēšanas no Būvdarbu veicēja neatkarīgu iemeslu dēļ gadījumā;
27.4.3. Būvdarbu veikšanu ir kavējuši no ilggadējiem statistiski vidējiem būtiski atšķirīgi nelabvēlīgi klimatiskie apstākļi;
27.4.4. ja tehnoloģiskais pārtraukums noteikts tikai atsevišķiem Būvdarbu veidiem un termiņš attiecībā uz konkrētajiem Būvdarbu veidiem proporcionāli tiek pagarināts;
27.4.5. ja no Būvdarbu veicēja neatkarīgu iemeslu dēļ tiek kavēti Līguma 5.10. punktā noteikto dokumentu izsniegšanas termiņi.
27.5. Līguma summu var grozīt un izmaiņas Būvdarbu daudzumos var izdarīt, ievērojot Līguma 11. sadaļā un Līguma 27.3. punktā noteikto.
27.6. Ja Būvdarbu izpildes gaitā ir nepieciešamas Būvdarbu izpildes termiņa izmaiņas, tad Būvdarbu veicējs iesniedz Pasūtītājam rakstisku pamatojumu Būvdarbu izpildes termiņa pagarinājumam, kurā iekļauj kavēšanas iemeslus, pieprasītā termiņa pagarinājuma pamatojumu, izmainītu Būvdarbu izpildes kalendāro grafiku, kā arī citu Pasūtītāja pieprasītu informāciju.

28. BŪVDARBU VEICĒJA PIENĀKUMI PRET APAKŠUZŅĒMĒJIEM
28.1. Būvdarbu veicējs nodrošina laicīgu samaksas veikšanu visiem Līguma izpildē iesaistītajiem Apakšuzņēmējiem par faktiski izpildītajiem un no Pasūtītāja puses apmaksātajiem būvdarbiem. Ar laicīgu norēķināšanos saprot samaksu 10 darbdienu laikā no brīža, kad par šiem darbiem ir saņemta Pasūtītāja apmaksa un Apakšuzņēmēja sagatavots rēķins, kas atbilst līguma noteikumiem, bet ne vēlāk kā 60 kalendāra dienas pēc veikto Būvdarbu pabeigšanas un Apakšuzņēmēja rēķina saņemšanas par attiecīgo būvdarbu veikšanu..
28.2. Būvdarbu veicējam līgumos ar Apakšuzņēmējiem jāiekļauj noteikumus izpildīto būvdarbu pieņemšanai, kas atbilst Ministru kabineta 2022. gada 5. jūlija noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 5., 6.,9.,10. un 14.punktā punktā iekļautajam regulējumam, izņemot prasību veikt būves ekspertīzi. 

29. NOBEIGUMA JAUTĀJUMI
29.1. Puses vienojas, ka visa korespondence, ko puses šā Līguma sakarā nosūtījušas viena otrai ar pasta vai kurjera starpniecību, šaubu gadījumā uzskatāma par saņemtu 7. (septītajā) dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu nākamajā darba dienā pēc tās nosūtīšanas. Informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu nākamajā darba dienā pēc tās nosūtīšanas.
29.2. Pretrunu gadījumā starp Līguma pielikumu dažādajiem noteikumiem vēlāks noteikums atceļ iepriekš pieņemtu un speciāls noteikums atceļ vispārēju noteikumu
29.3. Termini un virsraksti Līgumā ir lietoti vienīgi Līguma satura atspoguļošanai.
29.4. Līgums ir sagatavots elektroniskai parakstīšanai uz ___ lapām, neskaitot pielikumus.


30. PUŠU REKVIZĪTI UN PARAKSTI


ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


